
1. Իրավական ակտի ընդունման անհրաժեշտությունը
Որոշման ընդունումը պայմանավորված է «Դիվանագիտական ծառայության մասին» ՀՀ օրենքի 10-րդ հոդվածի 5-րդ և 8-րդ  մասերի պահանջների համաձայն Կանադայում Հայաստանի Հանրապետության դեսպանությանը կից Հայաստանի Հանրապետության ռազմական կցորդի հաստիք սահմանելու և այդ հաստիքին հավատարմագրում և նշանակում իրականացնելու անհրաժեշտությամբ: 
Կանադայում ռազմական կցորդի հաստիքը համատեղվելու է ԱՄՆ-ում ՀՀ ռազմական կցորդի կողմից:
[bookmark: _Hlk237422039]2. Ընթացիկ իրավիճակը և խնդիրները
[bookmark: _Hlk235622179]Հայաստանը և Կանադան արդյունավետ համագործակցում են երկկողմ և բազմակող ձևաչափերում, ինչն ամուր հիմք է պաշտպանության ոլորտում համագործակցության առկա հնարավորություններն լիարժեք իրականացնելու համար:
Երկու պետությունների միջև գոյություն ունեն ամուր միջպետական հարաբերություններ, քաղաքական երկխոսության աճող մակարդակ, ակտիվ  միջխորհրդարանական համագործակցություն, իրավապայմանագրային հագեցած դաշտ, փոխգործակցություն բազմակողմ հարթակներում, ինչպես նաև տնտեսության, կրթության, մշակույթի և այլ բնագավառներում: 
Հայաստաը շահագրգիռ է ավելի ընդլայնելու և խորացնելու հարաբերությունները Կանադայի հետ ինչպես երկկողմ, այնպես էլ բազմակողմ ձևաչափերով, և Կանադայում  ՀՀ ռազմական կցորդի  հավատարմագրումը ևս մեկ խթան կհանդիսանա երկկողմ համագործակցության խորացման համատեքստում: Մասնավորապես, ՀՀ ռազմական կցորդը կխթանի փոխադարձ հետաքրքրություն ներկայացնող պաշտպանության ոլորտում համագործակցությունը զարգացնելու, առկա ներուժը լիարժեքորեն օգտագործելու հնարավորությունները:
Կանադայի հետ առկա բարձր մակարդակի քաղաքական երկխոսությունը և փոխգործակցությունը երկկողմ և բազմակողմ հարթակներում նախադրյալ են հանդիսանում երկու պետությունների միջև ձևավորելու պաշտպանության ոլորտում կապեր՝ զարգացնելով և խորացնելով երկկողմ բազմաոլորտ համագործակցությունը, մասնավորապես՝ հիմքեր ստեղծելով երկուստեք հետաքրքրություն ներկայացնող ոլորտներում կառուցողական փոխգործակցության ձևավորման և հետագա ընդլայնման համար:
Ներկա փուլում պաշտպանության ոլորտում փոխգործակցությունը կարող է ընդգրկել հրահանգիչների պատրաստության, միջազգային խաղաղապահ առաքելություններին համատեղ մասնակցության, կին զինծառայողների իրավունքների պաշտպանության, զինված ուժերում քաղաքացիական վերահսկողության ոլորտները, ինչպես նաև ներքին աուդիտի և հակակոռուպցիոն մեխանիզմների ներդրման ոլորտներում փորձի փոխանակումը, իսկ հետագայում նաև անվտանգության և պաշտպանության բնագավառում պարբերաբար անցկացվող երկկողմ ռազմաքաղաքական խորհրդակցությունները, ռազմական կրթության, արհեստավարժ սերժանտական կազմի պատրաստության, անձնակազմի մարտական պատրաստության, ռազմական բժշկության, տարբեր մասնագիտական ուղղություններով փորձի փոխանակման ոլորտները և այլ ծրագրեր: 
[bookmark: _Hlk233634644]Հետևաբար, երկու երկրները պաշտպանության ոլորտում, ինչպես նաև տեղեկատվական տեխնոլոգիաների և ռազմատեխնիկական բնագավառում հարաբերությունների հետագա զարգացման զգալի ներուժ և հեռանկարներ ունեն:
 Ուստի, պաշտպանության ոլորտում առկա  համագործակցության մեծ ներուժը և կանադական կողմի՝ փոխգործակցությունը խորացնելու ուղղությամբ վերջին ժամանակաշրջանում ցուցաբերած մեծ հետաքրքրությամբ է պայմանավորված Կանադայում ունենալ Հայաստանի Հանրապետության ռազմական կցորդ: Ավելին, Հայաստանը մեծապես կարևորում է Կանադայի հետ երկկողմ համագործակցության հետևողական զարգացումը և ընդլայնումը՝ որպես կարևորագույն կամուրջ Հայաստանի և ՆԱՏՕ-ի միջև:
Ռազմական կցորդի առկայությունը Կանադայում կնպաստի երկու երկրների միջև պաշտպանության ոլորտում փոխգործակցության հետագա զարգացման, նոր թափ կհաղորդի երկու երկրների միջև պաշտպանական ոլորտում համատեղ միջոցառումների իրականացմանը: Ռազմական կցորդի առկայությունը կապահովի պաշտպանության ոլորտում հարաբերությունների բարձրացմանը գործընկերության ավելի բարձր մակարդակի:
Հայաստանի Հանրապետության պաշտպանության նախարարությունն իր լիազորությունների սահմաններում կազմակերպում է Հայաստանի Հանրապետության և օտարերկրյա պետությունների միջև համագործակցությունը ռազմական, ռազմաքաղաքական և ռազմատեխնիկական բնագավառում: Կանադայում հավատարմագրված ռազմական կցորդը պետք է իրականացնի ներկայացուցչական աշխատանք, որը ներառում է երկու երկրների ռազմական գերատեսչությունների հետ պաշտոնական կապերի հաստատում և խորացում, ռազմական ոլորտում հարաբերությունների զարգացում, համագործակցության ծրագրերի իրականացման մշտադիտարկում, օժանդակության ցուցաբերում  նախարարության և զինված ուժերի պատվիրակությունների այցերի կազմակերպման ժամանակ: Ռազմական կցորդը, հյուրընկալ պետության զինված ուժերի հրամանատարության հետ հաստատելով պաշտոնական հարաբերություններ, տեղի ռազմական գերատեսչության հրավերով կապահովի  զորահանդեսներին, զորավարժություններին, զորաշարժերին, սպառազինության և ռազմական տեխնիկայի ցուցահանդեսներին հայկական կողմի պաշտոնական  ներկայացվածությունը, ինչպես նաև կայցելի ռազմաուսումնական հաստատություններ, ռազմարդյունաբերական համալիրի ձեռնարկություններ  և այլն: 
ՀՀ պաշտպանության նախարարության հանձնարարությամբ և արտաքին գործերի նախարարության ղեկավարության միջնորդությամբ՝ ռազմական կցորդը միջազգային իրավունքի նորմերով սահմանված կարգի համաձայն  կարող է իրականացնել դիտորդական գործառույթներ:
3. Կարգավորման նպատակը և բնույթը
Սույն նախագծի ընդունումը հնարավորություն կստեղծի ՀՀ պաշտպանության նախարարության համար  Կանադայում ռազմական կցորդի միջոցով երկու երկրների պաշտպանական գերատեսչությունների արդյունավետ աշխատանքի համար, այն նոր որակ կհաղորդի պաշտպանության ոլորտում գործընկերային հարաբերություններին  և կնպաստի բարեկամական կապերի հետագա խորացմանը, ինչպես նաև պաշտպանության և ռազմատեխնիկական համագործակցության հնարավորությունների ընդլայնմանը:
Սույն նախագծի ընդունմամբ ակնկալվում է ռազմական կցորդի գործունեության համար ստեղծել իրավական հիմքեր, ինչպես նաև սահմանել ռազմական կցորդի հաստիքը, իսկ ռազմական կցորդը՝ որպես դիվանագիտական ներկայացուցչության անձնակազմի անդամ,  նախատեսվում է, որ իր պարտականությունների կատարմանը կանցնի 2027 թվականի հունվարի 1-ից՝  Կանադայի արտաքին գործերի նախարարությանը ՀՀ ռազմական կցորդի նշանակման մասին ծանուցման, ընդունված կարգի համաձայն հավատարմագրման ընթացակարգի անցկացման և համապատասխան մարմնի՝ այդ պաշտոնում ռազմական կցորդի նշանակվելու մասին համաձայնության տրամադրման դեպքում: Ներկա փուլում դիտարկվում է Կանադայում ռազմական կցորդի հաստիքը համատեղել ԱՄՆ-ում ՀՀ ռազմական կցորդի կողմից:
4. Լրացուցիչ ֆինանսական միջոցների անհրաժեշտությունը և պետական բյուջեի եկամուտներում ու ծախսերում սպասվելիք փոփոխությունները 
Որոշման նախագիծը ՀՀ 2026 թվականի պետական բյուջեի եկամուտներում և ծախսերում փոփոխությունների չի հանգեցնում: Ռազմական կցորդի պահպանման ծախսերը նախատեսվում են կատարել ՀՀ 2027 թվականի և հետագա տարիների պետական բյուջեից ՀՀ պաշտպանության նախարարությանը հատկացվելիք ընդհանուր բյուջետային հատկացումների տարեկան գումարների  սահմաններում:
Այսինքն, Նախագծի ընդունման արդյունքում հաստիքների առավելագույն թվաքանակը կմնա անփոփոխ, իսկ առաջացող ծախսերը կկատարվեն ՀՀ 2027 թվականի պետական բյուջեի 1197 Միջազգային ռազմական համագործակցություն ծրագրի 11001 ՀՀ ռազմական կցորդների և ներկայացուցիչների պահպանում միջոցառման շրջանակում՝  ՀՀ պաշտպանության նախարարությանը հատկացված ֆինանսական միջոցների հաշվին:
[bookmark: _Hlk210983672]5. Կապը ռազմավարական փաստաթղթերի հետ.
[bookmark: _GoBack]Կառավարության համար արտաքին քաղաքականության կարևոր նպատակներից են բոլոր պետությունների և կազմակերպությունների հետ Հայաստանի երկկողմ և բազմակողմ հարաբերությունների շարունակական զարգացումը և արդյունավետ համագործակցությունը։ Այս համատեքստում ևս Հայաստանի հիմնական գործընկերների հետ փոխշահավետ և բովանդակային փոխգործակցությունը կարևոր բաղադրիչ է պետության անվտանգային ճարտարապետության մեջ:

6. Նախագծի մշակման գործընթացում ներգրավված ինստիտուտները և անձինք
Կառավարության որոշման նախագիծը մշակվել է ՀՀ պաշտպանության նախարարության կողմից:
[bookmark: _Hlk235622236]	7. Ակնկալվող արդյունքը
ՀՀ պաշտպանության նախարարությունը նպատակահարմար և անհրաժեշտ է գտնում ՆԱՏՕ-ի անդամ պետությունների հետ պաշտպանական և ռազմատեխնիկական բազմաոլորտ համագործակցությունը, ինչպես նաև երկկողմ գործընկերության ընդլայնումը՝ պաշտպանական ոլորտի կարողությունների ամրապնդման և փոխշահավետ գործակցության խորացման, ինչպես նաև Հայաստանի համար արտաքին անվտանգային միջավայրի ձևավորման համատեքստում: 
Կանադայի հետ պաշտպանական և ռազմատեխնիկական համագործակցության խորացումը առավելապես միտված է Հայաստանի պաշտպանական կարողությունների ընդլայմանը և զարգացմանը, ինչպես նաև գործընկերային հարաբերությունների շարունակական ամրապնդմանը՝ հաշվի առնելով, որ պաշտպանական քաղաքականության հիմնական նպատակն է Հայաստանի պաշտպանության ապահովման գերակայությունների սահմանումն ու իրագործումը, այդ թվում՝ ռազմական սպառնալիքները պաշտպանական կարողություններով զսպելու և չեզոքացնելու միջոցով:
Կանադայում ՀՀ ռազմական կցորդը առավել նպատակային և մասնագիտական գործունեություն կիրականացնի ռազմական և ռազմատեխնիկական համագործակցության ոլորտներում, ինչպես նաև կաջակցի ՆԱՏՕ-ի շրջանակում Անհատական գործընկերության գործողությունների ծրագրի շրջանակում Կանադայում իրականացվող միջոցառումների հետևողական իրականացմանը:
Ուստի, Նախագծի ընդունմամբ Հայաստանի Հանրապետությունը կունենա Կանադայում հավատարմագրված ռազմական կցորդ, ով կիրականացնի երկու պետությունների պաշտպանության և ռազմաքաղաքական համագործակցության համադրման և կորդինացման աշխատանքները, կամրապնդի երկկողմ փոխգործակցության մակարդակը, ինչպես նաև կներկայացնի երկու երկրների միջև համագործակցության հեռանկարային զարգացման վերաբերյալ առաջարկություններ:
Հետևաբար, սույն Նախագծի ընդունման հիմնական ակնկալվող արդյունքը միջազգային ռազմական համագործակցության շրջանակում փոխշահավետ և բովանդակային փոխգործակցության ապահովումն է, երկկողմ հարաբերությունների շարունակական և արդյունավետ զարգացումը՝ որպես կարևոր բաղադրիչ պետության անվտանգային ճարտարապետության մեջ:

